Dómnefnd um hæfni umsækjenda um embætti dómara hefur skilað umsögn sinni um umsækjendur um embætti dómara við Hæstarétt Íslands sem auglýst var laust til umsóknar 6. september síðastliðinn . Umsóknarfrestur var til 23. september og bárust alls átta umsóknir . Niðurstaða dómnefndar er að Davíð Þór Björgvinsson , dómari við Landsrétt , Ingveldur Einarsdóttir , dómari við Landsrétt og Sigurður Tómas Magnússon , dómari við Landsrétt , séu hæfust umsækjenda til hljóta skipun í embætti dómara við Hæstarétt Íslands .